Полша – Центърът за ядрени изследвания обсъжда с НЗХК доставката на нова партида гориво за изследователския реактор „Мария” | AtomInfo.BG
Националният център за ядрени изследвания на Полша планира да поръча на Новосибирския завод за химически концентрати – НЗХК (част от горивната компания на „Росатом“ – ТВЕЛ) 40 топлоотделящи сборки с нискообогатено гориво за изследователския реактор „Мария“.
Това съобщи по време на посещението си в Новосибирск директорът по експлоатация на „Мария“ Михал Грижински.
„Мислим да поръчаме елементи от ТВЕЛ. Ако ги поръчаме, това ще са 40-60 елемента за три години експлоатация в нашия реактор“, каза той. Според него вторият доставчик на гориво за реактора е от Франция. Първата партида топлоотделящи сборки за „Мария“ бяха доставени от НЗХК в края на 2017 година.
НЗХК произвежда гориво за енергийни и изследователски реактори в Русия и чужбина, както и литий и неговите съединения.
Източник: http://www.atomic-energy.ru/news/2018/09/26/89105
Tags: изследователски реактори, Полша, ядрено гориво